### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen besluttede på mødet den 22. juni 2022 at sende Forslag til Tillæg nr. 4 til Kommuneplan 2021-2032 for Skovrejsning mv. ved Sæby i 8 ugers offentlig høring. Ved høringsperiodens afslutning er der indkommet fem høringssvar. Hermed fremlægges kommuneplantillæg nr. 4 til endelig vedtagelse.

## Indstillinger

Direktøren indstiller, at

1. Tillæg nr. 4 til [adresse] 2021-2032 for Skovrejsning m.v. ved Sæby vedtages endeligt.
2. Administrationen bemyndiges til at foretage evt. redaktionelle rettelser til planforslaget inden offentlig fremlæggelse.
3. En del af lokalplan nr. 35 aflyses i overensstemmelse med afgrænsningen af Kommuneplantillæg nr. 4. til Kommuneplan 2021-2032 jf. Planlovens § 33.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

*Baggrund*Kalundborg Kommune har mulighed for at samarbejde med Klimaskovfonden om at rejse skov på et kommunalt areal ved Sæby. Samtidigt åbner der sig en mulighed for at skabe nye og forbedrede rammer for rekreative friluftsaktiviteter og nærhed til naturen for borgerne i lokalområdet.

*Om kommuneplantillægget*Denne planlægning er en forudsætning for skovrejsning på et kommunalt areal ved Sæby.

Arealet er i Kommuneplan 2021-2032 udpeget som værende neutralt i forhold til
skovrejsning, men grænser op til arealer, hvor skovrejsning er ønsket.
Forslag til kommuneplantillæg nr. 4 (Bilag 1) udtager dele af rammeområderne Maya Vestergaard,
H2.B02, Zelma Clausen samt H2.OF02 fra kommuneplanen og erstattes af nyt rammeområde
(H2.R01), til rekreative formål som blandt andet skovrejsning, sø og opholdsarealer med
rekreative faciliteter.

Kommunalbestyrelsen kan jf. § 45 i planloven beslutte at tilbageføre arealer fra byzone eller sommerhusområde til landzone i overensstemmelse med kommuneplanen.

Efter forhåndsdialog med Slots- og Kulturarvsstyrelsen blev det klart, at der ikke kan dispenseres fra fortidsmindebeskyttelseslinjen for gravhøj inden for projektområdet. Derfor er projektet revideret. Det reviderede projekt betyder ligeledes, at skovbyggelinjen justeres. Bilag 1 indeholder revideret udgave af Notat om skovbyggelinjen, som blandt andet indeholder kort med illustration af ny projektplan. Derudover er notatet uddybet, da der i høringssvar har været stillet tvivl om notatets rigtighed i forhold til fortolkning af retningslinjer for skovbyggelinjen.

*Miljøscreening*Samtidig med offentliggørelsen af forslag til tillæg nr. 4 til [adresse] 2021-2032 for Skovrejsning mv. ved Sæby offentliggjorde kommunen afgørelse om, at planforslaget ikke skal gennemgå en miljøvurdering.

*Offentlig høring*Planforslagene har været fremlagt i 8 ugers høring fra den 24. juni til og med den 19. august 2022. Der er modtaget fem høringssvar fra hhv. Miljøstyrelsen, samt fire beboere i nærområdet. Alle høringssvar er samlet i Hvidbogen med administrationens anbefalinger og bemærkninger (Bilag 2). Derudover er alle høringssvar samlet og kan læses i deres fulde ordlyd i bilag 3.

Høringssvarene omhandler i hovedtræk; Miljøstyrelsen gør opmærksom på Kommunens forpligtigelse til at vurdere om gennemførelse af planen fortsat kan sikre Natura 2000-beskyttelsesinteresser. De tre høringssvar fra borgere har hver deres fokus, hvilket der redegøres for i detaljer i hvidbogen.

*Aflysning af lokalplan*Vedtagelsen af kommuneplantillægget giver afsæt for at aflyse en del af den gældende Lokalplan nr. 35 for et boligområde i den sydvestlige del af [adresse], og afsæt for at tilbageføre arealet fra byzone til landzone.

Kommunalbestyrelsen kan jf. § 33 i planloven beslutte at ophæve lokalplaner for arealer, der tilbageføres til landzone, når planlægning for området ikke længere er nødvendig.

*Administrationen anbefaler*Administrationen anbefaler, at kommuneplantillæg nr. 4 vedtages endeligt, og at de indkomne bemærkninger ikke giver anledning til ændringer i kommuneplantillægget.

Desuden anbefales det, at den del af Lokalplan nr. 35, som er omfattet af skovrejsningsprojektet, aflyses.

## Økonomiske konsekvenser

Ingen.

### Sagens forløb

08-09-2022 Teknik- og Miljøudvalget
Anbefales.
14-09-2022 Økonomiudvalget
Økonomiudvalget anbefaler indstillingen, idet det forudsættes, at der fortsat vil være mulighed for dispensation i landzone indenfor skovbyggelinjen.